מיכאל סוויסה

מיכאל סוויסה (נולד ב-9 בינואר 1996) הוא ראפר ופזמונאי ישראלי. סוויסה הוא בנם של השחקן מאיר סוויסה ושל רותי ירקוני, בתה של הזמרת יפה ירקוני. לו 2 אחיות ואח, ישי סוויסה. הוריו התגרשו בילדותו, אימו עברה עמו ועם שני אחיו לארצות הברית למספר שנים, ולאחר מכן שבו לגור בתל אביב. בנערותו, סוויסה התמודד עם התקפי חרדה, ולכן קיבל פטור משירות צבאי. בשנת 2014, בגיל 18, סוויסה החל את דרכו עם השיר "קרב מגע" - קליפ סאטירי שצילם עם חברים על טלפון נייד, והפך לויראלי. בשנת 2016 התארח בקליפים הומוריסטיים בתוכנית "לילה טוב עם אסף הראל", ששודרה בערוץ 10. בנוסף ב-2016, הוציא סוויסה את אלבומו הראשון "#סוויסהלנצח", בו אירח אמנים שונים כמו איתי לוקץ' ואורי שוחט. בשנת 2017 הוציא את שירו "ס.ע.ש.נ" (סוויסה, עדן "לאבה דום", שוחט, נורוז) בו אירח את האמנים לאבה דום, אורי שוחט ונורוז. בשנת 2018 הוציא את המיקסטייפ השני שלו, "מלא בעצמי", בו אירח אמנים שונים כמו יאנג הפנר, טל טירנגל, ומיכאל מושונוב (חצי מהצמד כהן@מושון). ב-2019 הוציא את שירו "איגואנה", בו אירח את בוי אצ'י, חלק מהצמד "יאנג בויז". בנוסף ב-2019 הוציא יחד עם הראפר והמפיק מיכאל כהן (החצי השני מהצמד כהן@מושון) את המיני-אלבום, "גלישה בסתר". בפברואר 2019 שיתף פעולה עם חברת מקדונלד'ס ישראל בקמפיין עם השיר "אח יקר צובר", ביחד עם הראפר אחשתיים. באפריל 2019 יצאה פרסומת ההמשך של הצמד בשם "שתי טיפות אירופה" וביוני 2019 פרסומת שלישית ששמה "דאבל-דאבל". בדצמבר 2019 יצא האלבום "ועכשיו לחלק האינטרגלקטי" של טונה, בו התארח בשיר "קלאנג" לצידו של הראפר נורוז. ב-8 במאי 2020 הוציא את המיני-אלבום "חבילה עוברת". האלבום כולל ארבע רצועות שהופקו על ידי אורי שוחט, בוי אצ'י ויאנג הפנר ובו באלבום עדן דרסו ובוי אצ'י. עוד באותה השנה, התארח באלבומו של המפיק מאיור "מגמגם" בשירים "שני אחוז" ו-"תנשמי על זה" עם מיש בז'רנו. בנוסף, ביצע את שירה של סבתו, יפה ירקוני, "אני אדם פשוט", יחד עם אחיו ישי סוויסה ורועי כפרי, במסגרת האלבום "צו השעה". בינואר 2022 התארח בשיר "אתה כל הזמן זז" של להקת מטרופולין. באוגוסט 2022 סוויסה הוציא את האלבום השלישי שלו, "בסדרגמור". ב-9 בדצמבר 2022 התארח באלבומו השני של מאיור "מגמגם 2" בשירים "משונה" ו-"חה חה חה" עם טל טירנגל. במאי 2023 השתתף בסדרה "האחיין שלי בנץ" בתפקיד של מלאך המוות. ב-20 באוגוסט, יצא אלבומו המשותף עם אחיו הגדול ישי סוויסה, "מיטת קומותיים". בשנת 2018 החל מערכת יחסים עם קימי סבג הס. מתגורר בתל אביב עם בת זוגו. 2016: #סוויסהלנצח 2022: בסדרגמור 2023: מיטת קומותיים (יחד עם ישי סוויסה) 2018: מלא בעצמי 2019: גלישה בסתר (יחד עם מיכאל כהן) 2020: חבילה עוברת 2023: חבילה עוברת 2 מדיה וקבצים בנושא מיכאל סוויסה בוויקישיתוף מיכאל סוויסה, ברשת החברתית פייסבוק מיכאל סוויסה, ברשת החברתית אינסטגרם מיכאל סוויסה, סרטונים בערוץ היוטיוב מיכאל סוויסה, באתר אפל מיוזיק (באנגלית) מיכאל סוויסה, באתר ספוטיפיי מיכאל סוויסה, באתר סאונדקלאוד (באנגלית) מיכאל סוויסה, באתר Genius יערה יעקב, ‏"אני לא אדם שיעבוד משמרות כפולות כדי לשלם שכר דירה", באתר ‏מאקו‏, 21 בספטמבר 2016 דוקותיים | סוויסה, בערוץ היוטיוב כאן - תאגיד השידור הישראלי, 28 באוגוסט 2018 מתן שרון, ‏עושה גם בר מצוות, באתר ‏מאקו‏, 30 בינואר 2020 בן שלו, מיכאל סוויסה: "אני אומר ביץ' כדי להראות שלא סבבה להגיד את זה", באתר הארץ, 19 ביולי 2020 הדור השלישי: תכירו את מיכאל סוויסה, באתר מאקו, 23 בנובמבר 2017 רן בוקר, מאיר סויסה התחתן, באתר ynet, 5 ביולי 2012 יערה יעקב, ‏"אני לא אדם שיעבוד משמרות כפולות כדי לשלם שכר דירה", באתר ‏מאקו‏, 21 בספטמבר 2016 מתן שרון, ‏"אמרתי לילדים שאני לא אשיר את השיר של מקדונלד'ס והפרצוף שלהם נפל", באתר ‏מאקו‏, 30 בינואר 2020 צו השעה: שרית חדד יחד עם נטע ברזילי ונסרין קדרי שרה זוהר ארגוב, באתר ‏מאקו‏, 9 בספטמבר 2020 מטרופולין - אתה כל הזמן זז דוקותיים | סוויסה, כאן דיגיטל, 28 באוגוסט 2018